A Bizottság 571/2003/EK rendelete
(2003. március 28.)
a termelési potenciálra tekintettel a borpiac közös szervezéséről szóló 1493/1999/EK tanácsi rendelet alkalmazása részletes szabályainak megállapításáról szóló 1227/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2585/2001/EK rendelettel [1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre [2], és különösen annak 80. cikkére,
mivel:
(1) Egy sajátos gyakorlati probléma megoldása érdekében az 1493/1999/EK rendelet a 2. cikkének (3) bekezdésében a rendelet 2. cikkének (2) bekezdésétől való eltérésre megállapított határidőt módosítani kell. Az eltérés megadására vonatkozó különböző rendelkezések alkalmazása komoly és összetett igazgatási terhet jelent, különösen az ellenőrzések és szankciók tekintetében. A hatékony ügyintézés érdekében a szóban forgó időpontot 2003. július 31-ére kell elhalasztani.
(2) A legutóbb a 315/2003/EK rendelettel [3] módosított 1227/200/EK bizottsági rendeletet [4] ezért ennek megfelelően módosítani kell.
(3) Az e rendeletben foglalt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
Az 1227/2000/EK rendelet 2. cikke (1) bekezdésének a) pontja helyébe a következő szöveg lép:
"(1) a) Az 1493/1999/EK rendelet 2. cikkének (3) bekezdésében megállapított 2002. július 31-i határidőt 2003. július 31-ére kell elhalasztani."
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. március 28-án.